Diari Oficial de la Generalitat Valenciana


Sumari del DOGV 8181, del 30-11-2017 (2017/9819)

Bases específiques del procés selectiu per a proveir en propietat, pel procediment de promoció interna, una plaça d'inspector o inspectora de policia local pel sistema de concurs oposició.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8181

Data del DOGV
:   30-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9819


Data del document
:   20-10-2017

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * concurs administratiu

Bases específiques del procés selectiu per a proveir en propietat, pel procediment de promoció interna, una plaça d'inspector o inspectora de policia local pel sistema de concurs oposició. [2017/9819]  
Mitjançant Acord de Junta de Govern Local adoptat en sessió ordinària celebrada el dia 25 d'agost de 2017 de l'Ajuntament de Santa Pola, es van aprovar les Bases Específiques per a la provisió en propietat d'una plaça en Promoció interna d'inspector o inspectora de policia local, a través del sistema selectiu de concurs oposició, publicades íntegrament en el Butlletí Oficial de la Província d'Alacant núm. 185 de data 26 de setembre de 2017, d'acord amb les següents:  
  
  
Bases específiques que han de regir el procés selectiu per a proveir en propietat, pel procediment de promoció interna, una plaça d'inspector o inspectora de policia local, per mitjà del sistema de concurs oposició, vacant en la plantilla de personal funcionari de l'Ajuntament de Santa Pola.  
  
  
ÍNDEX  
Primera. Objecte de la convocatòria.  
Segona. Requisits dels aspirants.  
Tercera. Publicitat.  
Quarta. Presentació d'instàncies.  
Quinta. Admissió dels aspirants.  
Sexta. Procediment de selecció.  
Sèptima. Començament i desenrotllament de les proves selectives.  
Octava. Presentació de mèrits.  
Novena. Fase concurs.  
Desena. Tribunal qualificador.  
Onzena. Qualificació final.  
Dotzena. Curs selectiu.  
Tretzena. Presentació de documents.  
Catorzena. Nomenament, presa de possessió i prestació del jurament o promesa.  
Quinzena. Incidències.  
Setzena. Dret supletori.  
Dessetena. Referències genèriques.  
Dihuitena. Impugnació i revocació de la convocatòria.  
Denovena. Aprovació.  
  
Annexos  
Annex I. Reconeixement mèdic i consentiment.  
Annex II. Proves psicotècniques.  
Annex III. Temari.  
Annex IV. Barems valoració de mèrits.  
Annex V. Model instància sol·licitud.  
  
  
Primera. Objecte de la convocatòria  
Constitueix l'objecte de les presents Bases, la provisió en propietat d'una plaça d'inspector o inspectora de la Policia Local de l'Escala d'Administració Especial, subescala: Serveis Especials, Classe: Policia Local i els seus auxiliars, Escala Tècnica, categoria Inspector, subgrup A2 dels previstos en l'article 76 del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre. Serà proveïda per promoció interna, d'acord amb el que disposa la Llei de la Generalitat Valenciana 6/1999, de 19 d'abril, de Policies Locals i de Coordinació de Policies Locals de la Comunitat Valenciana i en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de Policia Local de la Comunitat Valenciana.  
  
La vacant d'inspector o inspectora pertany a l'Oferta d'Ocupació Pública de 2015, amb les retribucions bàsiques corresponents al Grup A, subgrup A2, dos pagues extraordinàries, triennis i la resta de retribucions complementàries que corresponen d'acord amb la legislació vigent i acords municipals amb la classificació i denominació següent:  
  
Grup A, Subgrup A2.  
Complement Destinació 22.  
Escala: Administració Especial.  
Subescala: Serveis Especials.  
Classe: Policia Local.  
Denominació: Inspector.  
La provisió de la plaça s'efectuarà pel procediment de promoció interna, per mitjà del sistema de concurs oposició.  
  
Segona. Requisits dels aspirants  
Per a ser admesos/es a la realització de les proves selectives, els/les aspirants hauran de reunir els següents requisits establerts en el Decret 88/2001, de 24 d'abril, del Govern Valencià i l'article 33 bis de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, referits al dia que finalitze el termini d'admissió de sol·licituds de participació en la convocatòria i mantindre fins al moment del nomenament com a funcionaris/es de carrera:  
a) Ser funcionari/a de carrera integrat/da en la subescala de serveis especials, classe Policia Local i els seus auxiliars, categoria d'Oficial de la Policia Local, a l'Ajuntament de Santa Pola.  
b) Haver prestat serveis efectius durant almenys dos anys com a funcionari de carrera en la categoria d'Oficial de la Policia Local de l'Ajuntament de Santa Pola.  
c) Estar en possessió de la titulació de Diplomat Universitari o equivalent, o tindre complides les condicions per a obtindre-la en la data que finalitze el termini de presentació d'instàncies, o a falta d'això haver superat el curs d'Habilitació per a Policies Locals de la Comunitat Valenciana, aprovat mitjançant l'Orde de 20 de maig de 2003, de la Conselleria d'Interior i Administracions Públiques, en el marc d'allò que s'ha establit per la Disposició transitòria primera de la Llei 6/1999, de 19 d'abril, de la Generalitat Valenciana, de coordinació de Policies Locals de la Comunitat Valenciana desenrotllada pel Decret 20/2003, de 4 de març, del Consell de la Generalitat.  
d) Posseir capacitat funcional per a l'exercici de les tasques. S'haurà de complir, en tot cas, el que disposa l'Orde de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció de Policies Locals de la Comunitat Valenciana en les proves físiques, psicotècniques i reconeixement mèdic. L'Ajuntament de Santa Pola es reserva el dret a sotmetre els aspirants proposats pel Tribunal i abans del seu nomenament com a funcionaris a quantes proves considere oportunes per a adequar el compliment d'aquest requisit.  
e) No haver sigut separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat en els mateixos termes l'accés a l'ocupació pública.  
  
f) No haver sigut condemnat per sentència ferma per algun delicte contra la llibertat i indemnitat sexual, segons determina l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'Enjudiciament Civil, en la seua redacció aportada en la Llei 26/2015, de 28 de juliol, de modificació del sistema de protecció a la infància i a l'adolescència.  
  
g) No tindre antecedents penals per delictes dolosos, o tindre'ls cancel·lats.  
h) Estar en possessió dels permisos que habiliten per a la conducció de les classes B i A que permeten la conducció de motocicletes amb unes característiques de potència que no sobrepassen els 25Kw o una relació potència/pes no superior a 0,16Kw /Kg.  
  
  
Tercera. Publicitat  
D'acord amb l'article 2 del Decret 88/2001, de 24 d'abril, del Govern Valencià, les bases de la present convocatòria es publicaran en el Butlletí Oficial de la Província d'Alacant (BOPA) i en el Diari Oficial de la Generalitat Valenciana (DOGV), i el seu extracte en el Boletín Oficial del Estado (BOE). Es comunica el seu text íntegre a l'Institut Valencià de Seguretat Pública i Emergències de la Generalitat Valenciana (IVASPE), en els termes establits en la legislació de règim local i de coordinació de les Policies Locals de la Comunitat Valenciana.  
  
Així mateix, les Bases específiques íntegres de la convocatòria quedaran a disposició dels interessats/ades al Tauler d'Edictes de l'Ajuntament de Santa Pola així com en la web municipal www.santapola.es, apartat de tràmits, secció d'ocupació pública.  
  
Quarta. Presentació d'instàncies  
Les instàncies per sol·licitar participar en les presents proves selectives es dirigiran a l'alcaldessa presidenta de la corporació i es presentaran en el Registre General d'Entrada de l'Ajuntament o en qualsevol de les formes establides en l'article 16.4 de la Llei 39/2015, de Règim Jurídic de les Administracions Públiques i de Procediment Administratiu Comú, dins dels 15 dies hàbils comptats a partir de l'endemà de la publicació de l'anunci de la convocatòria en el BOE.  
  
A aquest efecte només s'admetrà el model instància sol·licitud que es proposa en l'annex V de les presents bases específiques.  
En el cas que la instància es presente en un organisme diferent a l'Ajuntament de Santa Pola, podran remetre avís de tal circumstància per mitjà de fax 557 347 788) dirigit a aquest Ajuntament.  
En el moment de presentar la instància, els aspirants hauran de manifestar de forma expressa i formal que compleixen tots i cada un dels requisits exigits en aquestes bases, en concret en la base segona, referits sempre a la data d'expiració del termini de presentació d'instàncies, i que es comprometen a prestar el preceptiu jurament o promesa d'acord amb el Reial decret 707/1979, de 5 d'abril.  
Els aspirants que hagen superat el procés selectiu, i previ al seu nomenament, autoritzaran que per l'Ajuntament se sol·licite davant de l'organisme competent el certificat d'antecedents penals, a fi de comprovar el compliment d'allò que s'ha exigit en la base segona, apartat g.  
  
A la instància degudament omplida, s'acompanyaran els documents següents:  
- Justificant d'haver ingressat en la Tresoreria Municipal la quantitat de 110 euros. En el cas d'estar subjecte a les exempcions i bonificacions establides en l'ordenança reguladora de Taxes per Drets d'Examen hauran de presentar la documentació acreditativa corresponent.  
  
- Fotocòpia del DNI, en vigor.  
Instruccions de l'autoliquidació de la taxa de drets d'examen:  
  
- En la pàgina web www.santapola.es cal entrar en la secció tràmits i seleccionar-hi el concepte autoliquidacions: taxa drets d'examen.  
- Una vegada dins del formulari, s'han d'omplir totes les dades personals i en el punt de fets i raons cal seleccionar l'apartat I2. Funcionari/a Grup A, subgrup A2, o laboral fix al nivell VIII, titulació de Diplomat o equivalent».  
- En «Aplicació segons» s'ha de seleccionar «-».  
- En la denominació de la Plaça, cal omplir: «Inspector/a Policia Local».  
- També s'ha de marcar l'opció de: «Reconeixement mèdic i/o valoració psicotècniques».  
- Per a finalitzar i obtindre l'imprés: cal clicar a generar autoliquidació.  
- Una vegada obtingut l'imprés d'autoliquidació, s'ha d'ingressar en qualsevol de les Entitats Col·laboradores: Caixa Rural Central, Banc de Sabadell, CaixaBank, BBVA, Banco Santander, Bankia, Banco Mare Nostrum.  
La no-presentació d'algun dels documents sol·licitats serà motiu d'exclusió del procés selectiu.  
La presentació de la documentació acreditativa del concurs es presentarà d'acord amb el que estableix la base octava.  
  
Cinquena. Admissió dels aspirants  
Per a ser admés/a en les proves selectives, bastarà que les persones aspirants manifesten en les seues instàncies que reuneixen totes i cada una de les condicions exigides en la base segona, referides sempre a la data de finalització del termini de presentació d'instàncies, que hagen abonat els drets d'examen i es comprometen a prestar el preceptiu jurament o promesa.  
Expirat el termini de presentació d'instàncies, mitjançant una resolució de l'alcaldessa presidenta, s'aprovarà la llista provisional de persones admeses i excloses, la qual s'adoptarà en atenció a allò que s'ha declarat per les persones aspirants. Així mateix, i en cas de ser possible, es fixarà en la mateixa resolució la composició del Tribunal qualificador, lloc, data i hora d'inici dels exercicis i orde d'intervenció dels aspirants. La dita resolució es publicarà en el BOP, al tauler d'edictes del Servei de l'Ajuntament de Santa Pola així com en la web municipal «www.santapola.es, apartat de tràmits, secció d'ocupació pública». Es concedirà un termini de 10 dies hàbils a partir del següent al de la publicació en el BOP perquè es puguen formular reclamacions o esmenar els defectes, quan foren esmenables, que hagen motivat l'exclusió.  
  
Conclòs el termini de presentació de reclamacions i esmenes i resoltes aquestes, per l'Alcaldessa Presidenta s'elevarà a definitiva la llista d'admesos/es i exclosos/es, mitjançant una resolució que es publicarà igualment en el BOP, en el tauler d'edictes de l'Ajuntament de Santa Pola així com en la web municipal www.santapola.es, apartat de tràmits, secció d'ocupació pública.  
  
Sisena. Procediment de selecció  
El procediment de selecció dels aspirants serà el de concurs oposició i superació de curs selectiu, constarà de les següents fases obligatòries:  
a) Oposició: Consisteix en la celebració de proves de capacitat per a determinar l'aptitud dels aspirants i fixar l'orde de la relació d'aquests en la selecció.  
b) Concurs: Consisteix en la valoració dels mèrits dels aspirants. A la dita valoració només se li podrà atorgar una puntuació proporcionada que no determinarà, en cap cas per si mateixa, el resultat del procés selectiu.  
c) Curs selectiu: Consistent en la realització d'un curs teoricopràctic de 350h de duració, la qualificació i valoració del qual correspondrà a l'IVASPE, d'acord amb els articles 10 i 11 del Decret 88/2001.  
  
  
Setena. Començament i desenrotllament de les proves selectives  
Junt amb la llista definitiva d'aspirants admesos i exclosos es publicarà en el BOP d'Alacant, al tauler d'edictes, en la pàgina web municipal, amb una antelació mínima de quinze dies, la resolució de L'alcaldessa presidenta que assenyale lloc, data i hora de començament del primer exercici.  
Des de la terminació d'un exercici o prova fins al començament del següent haurà de transcórrer un termini mínim de 72 hores i màxim de 45 dies naturals.  
Prèvia acceptació unànime dels aspirants, el Tribunal qualificador podrà reduir els terminis indicats en els paràgrafs anteriors.  
Els opositors seran convocats per a cada exercici en crida única. En els supòsits de força major o fortuïts que hagen impedit la presentació en el moment previst, degudament justificats i així considerats pel Tribunal qualificador, aquest podrà, examinar als aspirants que no compareguen quan siguen cridats sempre que no haja finalitzat la realització de la prova que es tracte ni s'entorpisca el desenrotllament de la convocatòria, amb perjuí per a l'interés general o de tercers. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde en què hauran d'actuar els opositors en aquells exercicis que no es puguen realitzar conjuntament, serà per orde alfabètic.  
En qualsevol moment el tribunal podrà requerir als aspirants que acrediten la seua identitat, al fi de la qual hauran d'anar proveïts del document oficial que permeta la seua identificació.  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província. Aquests anuncis hauran de fer-se públics pel Tribunal en el tauler d'edictes de l'Ajuntament i en la pàgina web municipal www.santapola.es, apartat de tràmits, secció d'ocupació pública.  
  
Conforme a l'article 2 de l'Orde d'1 de juny de 2001 de la Conselleria de Justícia i Administracions Públiques de desenrotllament del Decret 88/2001, de 24 d'abril, del Govern Valencià, pel qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala tècnica, en les convocatòries per a l'ingrés en la categoria d'inspector per promoció interna s'establirà l'exempció total o parcial de les proves o exercicis realitzades amb anterioritat en la categoria immediata inferior. No serà procedent en el supòsit de donar-se una variació substancial dels continguts d'aquestes.  
En el no previst en cada un dels exercicis i els seus annexos corresponents s'aplicaran les normes següents:  
Orde de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció dels Policies Locals de la Comunitat Valenciana en les proves físiques, psicotècniques i reconeixement mèdic.  
  
Orde d'1 de juny de 2001 de la Conselleria de Justícia i Administracions Públiques de desenrotllament del Decret 88/2001, de 24 d'abril, del Govern Valencià per la qual s'aproven les bases i criteris uniformes per a la selecció, promoció i mobilitat de les Policies Locals de la Comunitat Valenciana.  
Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de Policia Local de la Comunitat Valenciana.  
  
1. Exercici primer: prova d'avaluació d'intel·ligència i del perfil conductual. De caràcter obligatori i eliminatori.  
Per a la realització d'aquesta prova l'alcaldessa presidenta designarà especialistes per a l'assessorament del tribunal de selecció.  
L'exercici consistirà en la realització i superació de les dos proves següents:  
1.1. Prova d'avaluació d'aptituds intel·lectuals. Obligatòria i eliminatòria.  
L'avaluació factorial de les aptituds intel·lectuals consistirà en la realització de test psicotècnics que permetran avaluar les aptituds intel·lectuals de l'aspirant, la capacitat de resolució àgil dels problemes, el manteniment d'una adequada flexibilitat intel·lectual i la realització de processos lògics de deducció i inducció.  
Els paràmetres i/o característiques a valorar seran els següents:  
- Intel·ligència general   
- Aptitud Espacial  
- Aptitud Numèrica  
- Raonament Abstracte   
- Aptitud Verbal  
- Memòria  
- Rapidesa i precisió  
Els criteris mínims per a superar la dita prova s'arrepleguen en l'annex II.  
Aquesta prova d'intel·ligència tindrà la qualificació d'Apte o No Apte.  
  
1.2 Prova d'avaluació de perfil conductual. Obligatòria i eliminatòria.  
Aquesta prova tindrà dos parts, la superació de la qual implica l'aptitud en cada una d'elles i amb el detall següent:  
1.2.1. Test perfil conductual.  
L'avaluació del perfil conductual consistirà en la realització d'un test psicomètric que permetrà descriure i analitzar les característiques conductuals dels aspirants que permeten identificar la compatibilitat de l'aspirant amb el lloc de treball d'Inspector/a de la Policia Local.  
  
Els criteris mínims per a superar la dita prova s'arrepleguen en l'annex II.  
Es consideraran No Aptes aquells candidats que:   
1. No superen els criteris mínims en les escales de sinceritat, desitjabilitat social o qualsevol altra anàloga que valide les respostes dels subjectes.  
2. No oferisquen el perfil idoni segons els barems exigits en l'annex II.  
3. Que presenten puntuacions que indiquen alteracions psicològiques que impossibiliten o dificulten un funcionament professional adequat.   
1.2.2. Entrevista personal per competències.  
Després de la realització de les proves escrites (Test de perfil conductual) es realitzarà una entrevista personal per competències per a confirmar els resultats de les característiques de cada aspirant obtinguts en les proves realitzades, i així analitzar en profunditat les competències i els factors de personalitat requerits per al correcte exercici de les funcions del lloc d'Inspector Policia Local.  
La qualificació final d'aquesta prova serà d'Apte o No Apte, havent de realitzar tots/es els/les aspirants ambdós proves (test i entrevista).  
  
2. Exercici segon: prova d'aptitud física. De caràcter obligatori i eliminatori.  
Prèviament a l'inici de les proves físiques les persones aspirants, aportaran un certificat mèdic oficial en què es faça constar expressament «la seua capacitat per a concórrer a les proves físiques exigides en l'annex I, apartat B, de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (publicat en el DOGV 5148, 02.12.2005)».  
La falta de presentació i entrega del dit certificat en els termes descrits anteriorment, exclourà als aspirants de participar en el procés de selecció que es convoca. Aquest certificat haurà d'haver sigut emés i datat amb una antiguitat inferior a dos mesos a comptar del dia de celebració de la prova.  
En cas de discrepància, el Tribunal es reserva el dret de sol·licitar un nou certificat mèdic o la realització de les proves mèdiques de contrast que estime necessàries.  
Junt amb el reconeixement mèdic es presentarà, degudament omplida, la declaració que s'adjunta com annex I.  
Consistirà a superar les proves d'aptitud física que posen de manifest la capacitat per a l'exercici del lloc de treball i el contingut i marques de la qual mínimes han d'ajustar-se a l'Orde de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció dels Policies Locals de la Comunitat Valenciana en les proves físiques, psicotècniques i reconeixement mèdic, i el contingut de les quals és el següent:  
  
  
- Relació de proves previstes:  
I. Carrera de Resistència de 1000 metres.  
II. Salt de Longitud amb carrera (la valoració es realitzarà mesurant la distància efectiva).  
III. Natació 50 metres.  
  
- Relació de barems exigits per gèneres:  
  
Barem d'edats masculí Barem d'edats femení  
Edat I II III Edat I II III  
Fins a 30 anys 420 3,75m 60 Fins a 30 anys 450 3,10m 110  
De 31 a 35 anys 450 3,50m 110 De 31 a 35 anys 520 2,90m 120  
De 36 a 40 anys 530 3,25m 130 De 36 a 40 anys 600 2,70m 135  
De 41 a 45 anys 10 3,00m 130 De 41 a 45 anys 11 2,50m 145  
De 46 a 50 anys 11 2,75m 140 De 46 a 50 anys 12 2,30m 155  
Més de 50 anys 12 2,40m 155 Més de 50 anys 13 2,10m 210  
   
La qualificació d'aquest exercici serà d'Apte o No Apte, havent de superar com a mínim dos de les proves per a ser declarat apte.  
La valoració de les proves d'aptitud física en les proves de bot es realitzarà mesurant la distància efectiva.  
La superació d'aquesta prova tindrà una validesa de quatre anys des de la seua realització, fins al dia de finalització del termini de presentació de les instàncies, amb independència de l'edat de l'aspirant, quedant exempts de realitzar-la aquells que, en el dit període, l'hagen superat.  
Els que desitgen fer ús de la dita exempció hauran de presentar original o fotocòpia compulsada del certificat de superació de la dita prova en les condicions establides, junt amb la instància.  
La corporació declina tota la responsabilitat que es derive dels accidents i incidents que es pogueren produir com a conseqüència de la realització d'aquest exercici.  
Els aspirants hauran d'acudir proveïts de vestit i calçat esportiu adequat per a la realització de cada prova.  
  
3. Exercici tercer: qüestionari de cultura policial. De caràcter obligatori i eliminatori.  
Consistirà a contestar correctament per escrit un qüestionari de 100 preguntes com a mínim, i 125 com a màxim, amb quatre alternatives, només una de les respostes certa, sobre els temes que constituïxen el temari que s'inclouen en l'annex III d'aquestes bases i d'acord amb l'Orde d'1 de juny de 2001 de la Conselleria de Justícia i Administracions Públiques de desenrotllament del Decret 88/2001, de 24 d'abril, del Govern Valencià per la qual s'aproven les bases i criteris uniformes per a la selecció, promoció i mobilitat de les Policies Locals de la Comunitat Valenciana escala tècnica, en un temps màxim de dos hores i un mínim d'1 hora i 30 minuts.  
La qualificació d'aquest exercici serà de 0 a 10 punts, s'haurà d'obtindre un mínim de 5 punts per a superar-lo.  
Per a la correcció d'aquesta prova es tindran en compte, en tot cas, les respostes errònies.  
Les preguntes contestades en blanc no restaran de les correctes.  
Les preguntes sense contestar o contestades en més d'una de les alternatives no puntuaran, encara que alguna de les contestades siga la correcta, ni seran objecte de penalització.  
La puntuació d'aquest exercici vindrà determinada per l'aplicació de la fórmula següent:  
  
  
  
R = Resultat  
A = Encerts  
E = Errors  
n = Nombre de respostes alternatives  
N = Nombre de preguntes del qüestionari  
  
4. Exercici quart: coneixement de valencià. De caràcter obligatori i no eliminatori.  
Els municipis de predomini lingüístic valencià, segons la Llei d'Ús i Ensenyament del Valencià 4/1983, de 23 de novembre, de la Generalitat Valenciana, inclouran un exercici consistent a traduir del valencià al castellà, i viceversa, un text proposat pel tribunal, en un temps a determinar.  
Aquest exercici es qualificarà de 0 a 4 punts i no serà eliminatori.  
  
5. Exercici cinqué: reconeixement mèdic. De caràcter obligatori i eliminatori.  
Consistirà a superar un reconeixement mèdic d'acord amb el quadro d'exclusions mèdiques conforme l'Orde de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció dels Policies Locals de la Comunitat Valenciana en les proves físiques, psicotècniques i reconeixement mèdic, els quals figuren en l'annex I d'aquestes bases.  
L'avaluaran els serveis mèdics que designe la corporació, s'integrarà un metge en el tribunal com a assessor especialista.  
La superació d'aquesta prova homologada expressament per l'IVASPE tindrà una validesa de sis mesos des de la seua realització, quedant exempts de passar-la aquells que en el dit període l'hagen superat, sempre que no es produïsquen malalties o patologies que a juí del tribunal mèdic justifiquen el tornar-les a realitzar.  
La qualificació d'aquesta prova serà d'Apte o no Apte.  
  
6. Exercici sisé: desenrotllament del temari. Constarà de les següents fases de caràcter obligatori i eliminatori.  
La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada un dels membres del Tribunal de selecció, havent de rebutjar-se a aquests efectes totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
  
6.1. Primera fase: tema de composició.  
Consistirà en el desenrotllament d'un tema d'actualitat i coneixement general relacionat amb els epígrafs del temari d'acord amb l'Orde d'1 de juny de 2001 de la Conselleria de Justícia i Administracions Públiques de desenrotllament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les Policies Locals de la Comunitat Valenciana, escala tècnica, triat pel tribunal, l'extensió de la qual no podrà ser inferior a tres folis ni excedir cinc, a una sola cara, i en un temps no superior a una hora i mitja, a fi de valorar la lògica de l'exposició. Aquest exercici haurà de ser llegit en exposició pública per l'aspirant.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
Per a accedir a la segona fase del present exercici els aspirants hauran d'obtindre la puntuació mínima exigida.  
  
6.2. Segona fase: desenrotllament del temari.  
Només per als aspirants que hagen superat la fase primera del present exercici. Consistirà a desenrotllar per escrit durant un temps màxim de dos hores, dos temes triats per l'aspirant de quatre extrets per sorteig, d'entre els que componen el temari de la categoria d'inspector o inspectora que s'inclouen en l'annex III d'aquestes bases, d'acord amb l'Orde d'1 de juny de 2001 de la Conselleria de Justícia i Administracions Públiques de desenrotllament del Decret 88/2001, de 24 d'abril, del Govern Valencià per la qual s'aproven les bases i criteris uniformes per a la selecció, promoció i mobilitat de les Policies Locals de la Comunitat Valenciana escala tècnica. Aquest exercici haurà de ser llegit en exposició pública per l'aspirant. El tribunal podrà formular-hi les preguntes o aclariments que jutge oportuns. Es valorarà la claredat d'idees, facilitat d'expressió i el coneixement sobre els temes exposats.  
  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
  
6.3. Tercera fase: supòsit pràctic policial.  
Consistirà en la realització d'una prova pràctica amb una duració mínima d'una hora, que fixarà el tribunal abans de la realització de l'exercici que versarà sobre planificació, redacció, desenrotllament i exposició escrita d'un supòsit policial sobre les activitats, funcions i serveis propis de la plaça a què s'opta. Es valorarà el desenrotllament i exposició de quantes actuacions i mesures policials hagen d'adoptar-se en matèria de distribució de personal, mitjans materials, seguretat ciutadana i vial, actuacions complementàries i altres que siguen necessàries per a la realització del supòsit.  
Es podran acompanyar o fixar sobre pla que, aporte el tribunal, quantes dades gràfiques o representatives de les actuacions policials o de distribució de mitjans servisquen per a la seua millor resolució.  
L'exercici té caràcter obligatori i eliminatori. La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
  
  
7. Exercici seté: temes locals. De caràcter obligatori i no eliminatori.  
Consistirà en l'exposició per escrit d'un tema triat per sorteig dels arreplegats en el grup IX de l'annex III de les presents bases, en un temps mínim d'1 hora 30 minuts, que serà fixat pel Tribunal de selecció abans de l'inici de la prova. S'hi valoraran els coneixements exposats, la claredat en l'exposició, neteja, redacció i ortografia, i, en tot cas, serà llegit per l'aspirant en sessió pública davant del Tribunal.  
La qualificació d'aquest exercici serà de 0 a 5 punts i no serà eliminatori.  
  
Huitena. Presentació de mèrits  
Després de la realització dels exercicis de la fase d'oposició, el Tribunal exposarà al públic, al Tauler d'Anuncis del Servei de Recursos Humans de l'Ajuntament de Santa Pola, així com en la web municipal www.santapola.es, apartat de tràmits, secció d'ocupació pública, la llista amb la qualificació final de l'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs, citant-los perquè en el termini de 5 dies hàbils comptats a partir de l'endemà de la publicació de les qualificacions presenten, en el Registre General de l'Ajuntament o en la forma prevista en l'article 16 de la Llei 39/2015, la documentació acreditativa dels mèrits previstos en l'annex IV de les presents bases.  
  
Per a la seua deguda valoració, els candidats presentaran junt amb els mèrits al·legats, un índex amb els documents aportats que incloga la referència a cada un dels apartats descrits en l'annex IV de les presents bases. El servei de RRHH de l'Ajuntament de Santa Pola facilitarà un model a aquests efectes que estarà a disposició dels aspirants en la web municipal «www.santapola.es, apartat de tràmits, secció d'ocupació pública», dins del termini establit en la present base per a la presentació dels mèrits.  
  
Novena. Fase concurs  
Es valoraran els mèrits dels aspirants d'acord amb l'annex IV d'aquestes bases i d'acord amb l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos-oposició convocats per a la selecció dels membres dels cossos de Policia Local de la Comunitat Valenciana. La documentació acreditativa dels mèrits que s'al·leguen haurà de presentar-se en sobre a part i tancat en el termini que es determine en la publicació dels resultats de l'últim exercici de la fase d'oposició. La dita documentació serà original o fotocòpia degudament compulsada o confrontada. Els mèrits al·legats pels participants hauran d'haver sigut obtinguts o computats fins a la data de finalització del termini de presentació dels mèrits.  
  
Només es procedirà a puntuar el concurs en el cas d'haver superat el nivell d'aptitud establit per a tots i cada un dels exercicis de caràcter eliminatori de la fase d'oposició.  
Es valoraran els mèrits obtinguts o en condicions d'obtindre's en la data en què finalitze el termini de presentació d'instàncies per a participar en el corresponent concurs, havent de relacionar-se en la sol·licitud de participació.  
Excepte en el supòsit en què determinats períodes ja computats en l'apartat d «antiguitat i grau» hagen de ser contemplats també en l'apartat d «mèrits específics», com a experiència en les funcions que es determinen en la respectiva convocatòria, en cap altre supòsit podrà ser puntuat un mèrit per més d'un apartat o subapartat.  
  
La puntuació obtinguda en la fase de concurs se sumarà a la puntuació de la fase d'oposició.  
  
Desena. Tribunal qualificador  
Els òrgans de selecció seran col·legiats, la seua composició haurà d'ajustar-se als principis d'imparcialitat i professionalitat dels seus membres i es tendirà a la paritat entre dones i hòmens. No podrà formar part dels òrgans de selecció el personal d'elecció o de designació política, el personal funcionari interí i el personal eventual. La pertinença als òrgans de selecció serà sempre a títol individual, de manera que no es podrà ostentar en representació o per compte de ningú.  
  
El Tribunal de selecció, estarà integrat pels següents membres tots/es ells/es amb veu i vot:  
President: Un/a Intendent General Cap del Cos de la Policia Local de qualsevol Ajuntament de la Comunitat Valenciana o a falta d'això un/a funcionari /a de la mateixa categoria o superior que la que es convoca.  
Secretari: El secretari general de la Corporació o funcionari/ària en qui delegue.  
Vocals:  
- Tres funcionaris/àries de carrera amb un nivell de titulació igual o superior al requerit per a la plaça que es convoca en les presents bases.  
- Un funcionari/ària designat per la Direcció General de la Generalitat Valenciana competent en matèria de Policia Local, que posseïsca titulació igual o superior a la requerida.  
- Un funcionari/ària designat per la Direcció General de la Generalitat Valenciana competent en matèria d'Administració Local, que posseïsca titulació igual o superior a la requerida  
  
En cas d'absència de la Presidència titular i suplent, aquesta correspondrà ostentar-la al/la Vocal de major edat.  
- D'acord amb l'article 19.2 de la Llei 30/1984, de 2 d'agost, de mesures per a la reforma de la funció pública: «El Govern regularà la composició i funcionament dels òrgans de selecció, garantint l'especialització dels integrants dels òrgans selectius i l'agilitat del procés selectiu sense perjuí de la seua objectivitat. En cap cas, i excepte les peculiaritats del personal docent i investigador, els òrgans de selecció podran estar formats majoritàriament per funcionaris pertanyents al mateix Cos que s'ha de seleccionar».  
- La designació dels membres del tribunal inclourà la dels respectius suplents.  
- L'Alcaldessa Presidenta podrà designar col·laboradors i/o assessors especialistes per a assistir, en l'exercici de la seua especialitat, al tribunal en les proves que aquest ho precise, sense que en cap cas tinguen facultats de qualificació i resolució, sinó només de col·laboració amb el dit tribunal o per a formular propostes al mateix. En cas necessari s'incorporaran els assessors especialistes que es requerisquen per a assegurar la possibilitat que es realitzen totes les proves en l'idioma «valencià».  
- La classificació professional dels membres dels òrgans de selecció haurà de ser igual o superior a la del cos, agrupació professional funcionària o categoria laboral objecte de la convocatòria i, almenys, més de la mitat dels seus membres haurà de posseir una titulació corresponent a la mateixa àrea de coneixements exigida en la convocatòria.  
  
- Els membres del Tribunal hauran de pertànyer a la categoria d'Inspector (Escala Tècnica) o a les categories d'Intendent Principal o Intendent General (Escala Superior). De manera que, de no concórrer aquest requisit en el personal de la plantilla del propi Cos de Policia Local, i basant-se en el principi de col·laboració i cooperació entre administracions, podran formar part del Tribunal de Selecció membres dels Cossos de Policia Local d'altres Ajuntaments.  
- Les persones proposades o designades per a actuar com a membres o assessors del tribunal, quan concórreguen les circumstàncies previstes en l'article 23 de la Llei 40/2015, d'1 d'octubre, de Règim del Sector Públic, hauran d'abstindre's de formar part d'aquell i notificar-li-ho a l'Alcaldessa-Presidenta. Els aspirants podran recusar-les, per les mateixes causes, en la forma prevista en l'art. 24 de la mateixa llei.  
- La designació dels membres i assessors del tribunal, titulars i suplents, es farà pública en el BOP, tauler d'edictes, i en la pàgina web municipal, junt amb la llista definitiva d'aspirants admesos i exclosos, i si és el cas, la data de la primera prova selectiva indicant lloc i hora de celebració.  
- El Tribunal no podrà constituir-se ni actuar sense l'assistència, com a mínim, de la mitat més un dels seus membres, titulars o suplents, de manera indistinta, havent de trobar-se sempre presents el president i secretari.  
- El Secretari alçarà acta de les actuacions del tribunal que podran arreplegar-se en un sol document sempre que s'inicien el mateix dia. Les actes hauran de ser subscrites i aprovades pels membres del tribunal en la següent sessió. Es facilitarà una còpia de les mateixes als membres del tribunal.  
- Als membres o assessors del tribunal que concórreguen a les seues sessions els abonaran per assistències, i quan procedisca, per dietes i despeses de viatge, les quanties establides en la legislació vigent en el moment dels meritacions. Les indemnitzacions dels assessors, excepte disposició en contra, seran les mateixes que les dels vocals. El tribunal que actue en la prova selectiva tindrà la mateixa categoria que es fixe per als que actuen en l'Administració General de l'Estat de conformitat amb el que estableix l'article 30 del RD 462/2002 de 24 de maig, d'Indemnitzacions per raó del servei.  
- El tribunal queda facultat per a interpretar aquestes bases, resoldre dubtes i incidències que es plantegen i per a prendre les decisions necessàries per a assegurar el correcte desenrotllament de la convocatòria en el que no estiga previst en les mateixes.  
  
Onzena. Qualificació final  
Finalitzades ambdós fases es procedirà a obtindre la llista d'aspirants seleccionats i la seua orde de puntuació amb tots els que hagen superat la fase d'oposició, sumant la puntuació obtinguda en la fase de concurs i procedint en la forma prevista en article 4.5 Decret 33/1999, de 9 de març del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la llei de funció Pública Valenciana: la relació d'aspirants que han superat les proves es formarà amb els que havent-hi realitzat tots els exercicis obligatoris hagen superat els que tingueren caràcter eliminatori sumant per a cada un d'ells les puntuacions obtingudes en tots els exercicis. La dita relació donarà començament amb l'aspirant que haja obtingut d'aquesta manera la puntuació total més alta i finalitzarà si és el cas quan el número d'inclosos en la mateixa coincidisca amb el nombre de llocs convocats, resolent-se en cas d'empat en la forma prevista en les bases d'aquesta convocatòria. Si el nombre d'aspirants d'aquesta manera fóra inferior al de places convocades, les no cobertes es declararan desertes.  
  
- Les qualificacions de cada exercici de l'oposició i les puntuacions del concurs es faran públiques el mateix dia en què s'adopten els acords pertinents i seran exposades en al tauler d'edictes de l'Ajuntament i la resta de llocs que assenyalen les lleis, i en la pàgina web de l'Ajuntament de Santa Pola.  
Finalitzat l'últim exercici de l'oposició, el tribunal farà públiques, en els locals on s'haja celebrat aquest exercici i en el tauler d'edictes, les llistes següents:  
- Llista d'aprovats en l'últim exercici.  
- Llista de qualificacions finals obtingudes en el concurs oposició.  
El temps que transcórrega entre exercici i exercici haurà de ser prou per a garantir el dret dels aspirants a la revisió de l'exercici corresponent a l'última prova realitzada.  
- En les actes de les reunions del tribunal qualificador i en els anuncis a què es refereix el paràgraf anterior, serà obligatori arreplegar les puntuacions mitjanes dels aspirants que hagen superat els exercicis que es tracte i les puntuacions concretes atorgades als referits aspirants per aplicació de cada un dels barems classificatoris dels mèrits establits. Sense perjuí de les dades que estiguen en l'expedient s'entendrà que els que no figuren en les llistes dels aspirants aprovats en els exercicis o amb mèrits en el concurs, no han superat les proves o no tenen mèrits puntuables.  
- Quant a la resolució d'empats entre els aspirants aprovats s'actuarà d'acord amb el que disposa l'art. 3 de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos-oposició convocats per a la selecció dels membres dels Cossos de Policia Local de la Comunitat Valenciana: En cas d'empat s'adjudicarà la plaça al concursant que haja obtingut major puntuació en l'apartat de formació; si la dita puntuació fóra també igual, caldrà ajustar-se a l'obtinguda en antiguitat i grau; de persistir l'empat, acudirà als mèrits específics; i finalment, a l'entrevista, si l'haguera. De mantindre's, encara així, l'empat, es procedirà a l'adjudicació per sorteig.  
  
  
Dotzena. Curs selectiu  
Els aspirants que superen les fases de concurs i oposició, prèvia presentació de la documentació exigida en les Bases d'aquesta Convocatòria, hauran de superar en l'IVASPE un curs de caràcter selectiu de contingut teoricopràctic.  
Els aspirants que no superen en curs de selecció i formació podran incorporar-se al curs immediatament posterior. De no superar aquest segon curs quedaran definitivament exclosos en el seu dret a participar en el procés de selecció instat.  
Els que no pogueren realitzar el curs selectiu per qualsevol causa de força major, degudament justificada i apreciada per l'Administració, l'efectuaran de no persistir tals circumstàncies en la convocatòria immediata posterior.  
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia, a proposta de la direcció de l'IVASPE, si no hagueren transcorregut més de quatre anys des de la data de realització i superació del mateix i no s'haguera alterat substancialment el seu contingut.  
El curs selectiu per a la categoria d'Inspector tindrà una duració de 350 hores lectives.  
La qualificació del curs, tant del període teoricopràctic com de les pràctiques, correspondrà a l'IVASPE, i la seua valoració es realitzarà amb base a criteris objectius, que tindran en compte entre altres els punts següents:  
Assimilació dels coneixements impartits, responsabilitat, dedicació, aptituds enfront del professorat i resta d'alumnes, i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions del lloc.  
Durant la realització del curs teoricopràctic seran anomenats funcionaris en pràctiques de la Corporació Local, amb els drets inherents a tal situació i percebent, en tot cas les retribucions íntegres del lloc al que aspiren.  
  
Tretzena. Presentació de documents  
L'aspirant/els aspirants proposat/s pel tribunal presentaran en el Registre General de l'Ajuntament de Santa Pola, dins del termini de 15 dies hàbils, comptats a partir del següent a la publicació de la relació d'aspirants aprovats en el tauler d'edictes de l'Ajuntament, els documents acreditatius de les condicions exigides en la convocatòria de la plaça i els següents:  
a) Còpia compulsada del DNI, en vigor.  
b) Certificat acreditatiu de posseir la capacitat funcional per a l'exercici de les funcions de la plaça a què s'aspira.  
c) Declaració jurada de no haver sigut separat per mitjà d'expedient disciplinari del servei de qualsevol Administració Pública, ni trobar-se incapacitat, ni en situació d'incompatibilitat per a ocupar la plaça que es tracte.  
d) Model firmat d'antecedents penals.  
e) Quant a les titulacions i la resta de documents que s'exigisquen en les bases, es presentarà còpia autentificada o fotocòpia acompanyada de l'original per a la seua compulsa o justificant d'haver abonat els drets per a la seua expedició (sense perjuí de la justificació tan prompte com siga possible de la possessió dels títols i la resta de documentació exigida). Si aquests documents van ser expedits després de la data en què va expirar el termini de presentació d'instàncies, haurà de justificar-se el moment en què es van acabar els estudis corresponents, amb data anterior a l'últim dia de presentació d'instàncies.  
f) Els aspirants aportaran un certificat mèdic oficial en què es faça constar expressament «la seua capacitat per a concórrer a les proves físiques exigides en aquestes bases i en l'annex I apartat B de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, (publicat en el DOGV 5148 de 02.12.2005)».  
g) Documentació acreditativa d'estar en possessió dels permisos de conducció exigits.  
h) Certificat negatiu de Delictes de Naturalesa Sexual. A més, en el cas de ser nacional d'un altre Estat, ha d'aportar un certificat del seu país de nacionalitat.  
Qui estiguera en la condició de funcionari públic estarà exempt de justificar documentalment les condicions i requisits i acreditats per a obtindre el seu anterior nomenament. En tot cas, haurà de presentar certificació, de l'Administració Pública de què depenguen, justificativa de la seua condició de funcionaris i de que compleixen les expressades condicions i requisits i el títol acadèmic exigit en la convocatòria. No obstant això, si en la convocatòria s'exigeixen condicions o requisits que no consten en el seu expedient personal, hauran d'acreditar-se en la forma abans assenyalada.  
Qui dins del termini indicat, i excepte els casos de força major, degudament acreditats, no presentara la documentació o no reunira els requisits exigits, no podrà ser anomenat, quedant anul·lades i sense efecte totes les actuacions anteriors, sense perjuí de la responsabilitat en què hagen pogut incórrer, per haver comés falsedat en la instància presentada per a prendre part en les convocatòries.  
En aquest cas, l'alcaldessa presidenta formularà proposta a favor dels aspirants que, havent aprovat totes les proves selectives, tinguen cabuda, com a conseqüència de la referida anul·lació.  
  
Catorzena. Nomenament, presa de possessió i prestació del jurament o promesa  
Finalitzat el curs teoricopràctic, l'IVASPE comunicarà a l'òrgan competent de la Corporació Local, la relació dels aspirants que l'hagen superat, amb indicació de la qualificació obtinguda, als efectes del seu nomenament com a funcionaris de carrera. L'IVASPE comunicarà igualment la relació dels aspirants que no hagen superat el curs teoricopràctic.  
Els nomenaments hauran d'efectuar-se en el termini màxim de 15 dies, comptats des de la comunicació de l'IVASPE. Efectuada l'anterior comunicació per l'IVASPE i no formalitzat el nomenament en el termini assenyalat, l'Ajuntament haurà d'abonar a l'aspirant la totalitat de retribucions corresponents al lloc de treball a què aspira.  
El corresponent nomenament serà notificat als interessats, que hauran de prendre possessió en el termini de 20 dies, comptats a partir de l'endemà a aquell en què els siga notificat.  
Els que, sense causa justificada, no prenguen possessió dins del termini assenyalat, perdran tots els drets derivats de la superació de les proves selectives i del subsegüent nomenament referit.  
En l'acte de presa de possessió, el funcionari nomenat haurà de prestar jurament o promesa, de conformitat amb la fórmula prevista en el Reial decret 707/1979 de 5 d'abril i en l'Art. 62.1c) del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
Quinzena. Incidències  
El tribunal queda facultat per a realitzar els tràmits necessaris i resoldre les incidències que es produïsquen i els dubtes que es plantegen sobre la interpretació de les bases i per a adoptar els acords o resolucions necessaris per a mantindre el bon orde en les proves i, en general, en el desenrotllament de la convocatòria mentre dure la seua actuació.  
  
Setzena. Dret supletori  
En el no previst en aquestes bases serà aplicable el que disposa el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, en la Llei 7/1985, de 2 d'abril, Reguladora de les Bases de Règim Local, RD 896/1991, de 7 de juny, RDL. 781/1986, de 18 d'abril, pel qual s'aprova el text refós de les disposicions legals vigents en matèria de Règim Local, Llei 30/1984, de 2 d'agost, de Mesures per a la Reforma de Funció Pública, Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'Administració Local, Decret Legislatiu de 24 d'octubre de 1995, del Consell de la Generalitat Valenciana pel qual s'aprova el text refós de la Llei de Funció Pública Valenciana; Decret 33/1999, de 9 de març de la Conselleria d'Economia, Hisenda i Administració Pública, pel qual s'aprova el Reglament de selecció, provisió de llocs de treball i carrera administrativa, Reial decret 364/1995, de 10 de març, pel qual s'aprova el Reglament General d'Ingrés del personal al servei de l'Administració General de l'Estat i de provisió de llocs de treball i promoció professional dels funcionaris civils de l'Administració General de l'Estat, Llei 6/1999, de 19 d'abril, de policies locals i Coordinació de les policies locals de la Comunitat Valenciana, Decret 88/2001, de 24 d'abril, de 2001, del Govern Valencià pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana; Orde d'1 de juny de 2001 de la Conselleria de Justícia i Administracions de desenrotllament del Decret 88/2001, Orde de 23 de novembre de 2005, de la Conselleria de Justícia, Interior i Administracions Públiques pel qual s'estableixen els criteris per a la selecció dels policies locals de la Comunitat Valenciana les proves físiques psicotècniques i reconeixement mèdic i en les altres disposicions complementàries en quant no s'oposen al Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
  
Dessetena. Referències genèriques  
Tota referència feta al gènere masculí en les presents bases inclou necessàriament el seu homònim en femení. Els gèneres han sigut emprats d'acord amb la pràctica i ús generalment admesos a fi de l'agilitat lingüística.  
  
Dihuitena. Impugnació i revocació de la convocatòria  
La convocatòria, les seues bases i els actes administratius que es deriven d'aquestes i de les actuacions del Tribunal Qualificador podran ser impugnats pels interessats segons el que estableix la Llei 39/2015, d'1 d'octubre, de Procediment Administratiu Comú de les Administracions Públiques.  
  
Denovena. Aprovació  
La present convocatòria i les seues bases han sigut aprovades per la Junta de Govern Local en sessió ordinària celebrada el 25 d'agost de 2017.  
  
Cosa que es fa pública per a general coneixement de tots els interessats.  
  
Santa Pola, 20 d'octubre de 2017.- L'alcaldessa: Yolanda Seva Ruiz.  
  
  
  
ANNEX I  
Reconeixement mèdic i consentiment  
  
Model del document a presentar junt amb el reconeixement mèdic  
  
Cognoms i nom: -  
DNI: -  
Preste expressament el meu consentiment al Tribunal mèdic de l'oposició convocada per a cobrir una plaça d'inspector o inspectora de policia local l'Ajuntament de Santa Pola perquè em siguen practicades quantes exploracions clíniques o complementàries es consideren necessàries a excepció de les invasives.  
  
Santa Pola, ... de ... de 20 ...  
  
Signat:  
  
Criteris per a la selecció de policies locals en els reconeixements mèdics  
El contingut del certificat mèdic, d'acord amb el que estableix l'Orde de 23 de novembre de 2005, és el següent:  
Quadre d'exclusions mèdiques d'aplicació als processos de selecció de Policies Locals de la Comunitat Valenciana:  
- 1. Obesitat o primor manifesta que dificulten o incapaciten per a l'exercici del lloc de treball.  
- 2. Ull i visió.  
2.1. Agudesa visual amb correcció o sense inferior als dos terços de la visió normal en ambdós ulls.  
2.2. Hemianòpsia completa i absoluta.  
- 3. Oïda i audició. Agudesa auditiva binaural amb correcció o sense que supose pèrdua entre 1.000 i 4.000 hertzs a 45 decibels.  
- 4. Aparell locomotor. Qualsevol patologia òssia d'extremitats que produïsquen retraccions o limitacions funcionals de causa muscular o articular.  
- 5. Aparell Digestiu. Qualsevol procés digestiu que segons el parer dels assessors metges, dificulte de forma important l'exercici del lloc de treball.  
- 6. Aparell cardiovascular. Hipertensió arterial mal controlada, no havent de sobrepassar les xifres en repòs els 170 mmHg en pressió sistòlica i els 95 mmHg en pressió diastòlica; a juí dels assessors metges, es podrà repetir la prova quan concórreguen circumstàncies que així ho aconsellen. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.  
- 7. Aparell respiratori. La bronquiopatia crònica obstructiva. El pneumotòrax espontani (en més d'una ocasió).  
- 8. Sistema nerviós. Epilèpsia, alcoholisme i toxicomania.  
- 9. Pell i fàneres. Cicatrius que produïsquen limitacions funcionals.  
  
- 10. Altres processos patològics. Malalties immunològiques sistemàtiques. Intoxicacions cròniques. Hemopaties greus.  
- 11. I qualsevol procés patològic que segons el parer dels assessors metges limite o incapacite l'aspirant per al lloc de treball a què s'opta.  
  
  
  
ANNEX II  
Proves psicotècniques  
  
Prenent com a base els criteris arreplegats en l'Orde de 23 de novembre de 2005, de la Conselleria de Justícia, Interior i Administració Pública (DOGV 5148, 02.12.2005) on s'estableixen barems mínims per al reconeixement psicotècnic que es realitze en els processos selectius per a la provisió de llocs de treball per a totes les escales i categories de les policies locals de la Comunitat Valenciana, per al present procés selectiu i en relació a la prova aptitudinal, es fixen les següents puntuacions percentils de la població de comparació que marca l'Orde, sent necessari igualar o superar els dits percentils (o Eneatipus en el cas del factor Rapidesa i precisió perceptiva) en 5 dels 7 criteris, entre ells i com obligatori el d'Intel·ligència General:  
  
- Intel·ligència general: 74   
- Aptitud Espacial: 61  
€ Aptitud Numèrica: 54  
€ Raonament Abstracte: 63   
- Aptitud Verbal: 64   
- Memòria: 61   
- Rapidesa i precisió: Eneatipus 6 en ambdós.   
Pel que fa a la prova de personalitat, i seguint de la mateixa manera l'Orde de 23 de novembre de 2005, de la Conselleria de Justícia, Interior i Administració Pública (DOGV 5148, 02.12.2005) on s'estableixen barems mínims per al reconeixement psicotècnic que es realitze en els processos selectius per a la provisió de llocs de treball per a totes les escales i categories de les policies locals de la Comunitat Valenciana es fixen les següents puntuacions percentils de la població de comparació que marca l'Orde, i és necessari igualar o superar els dits percentils en 6 dels 13 criteris que s'indiquen més avall, entre ells i com obligatori superar els següents: lideratge, eficàcia i intel·ligència social.  
  
- Estabilitat emocional: 50  
€ Ansietat: no superior 45  
€ Autoconfiança i seguretat en si mateix: 50  
€ Eficàcia: 55  
€ Dominància: 60  
€ Control Cognitiu: 50  
€ Sociabilitat: 50  
€ Ajust social: 55  
€ Agressivitat: no superior a 45  
€ Tolerant:.50  
€ Intel·ligència social: 50  
€ Integritat: 45  
€ Lideratge: 60  
Finalment, per avaluar que els candidats no presenten puntuacions que indiquen alteracions psicològiques que impossibiliten o dificulten un funcionament professional adequat, s'estableix com a criteri:  
- Índex de Patologia General: No superior a puntuació S de 70.  
  
  
ANNEX III  
Temari  
  
Grup I: Dret Constitucional  
Tema 1. La Constitució Espanyola de 1978. Estructura. Principis fonamentals. Organització política de l'estat espanyol. Classe i forma d'estat. Reforma de la constitució.  
Tema 2. La monarquia parlamentària. La Corona: funcions constitucionals del rei. Successió i regència. La ratificació. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.  
Tema 3. El poder executiu. El govern. Composició. Funcions. La potestat reglamentària. El Poder judicial. Estructura, organització i funcionament dels tribunals en el sistema espanyol.  
Tema 4. Els drets i deures reconeguts en la constitució. Procediments de garantia i protecció. El tribunal constitucional i el Defensor del Poble. La suspensió dels drets i llibertats.  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.  
Tema 7. Les administracions públiques en la constitució. L'administració pública estatal i autonòmica. Competències i autonomia. Relacions. El ciutadà i l'administració.  
Tema 8. La hisenda pública i l'administració tributària. El ciutadà i l'administració tributària.  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.  
  
  
Grup II: Dret Administratiu  
Tema 11. El dret administratiu. Fonts. Normes no parlamentàries amb rang de llei. El reglament.  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.  
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.  
Tema 14. L'administració local. El municipi. Elements. Territori. Població. Competències i autonomia. Béns i serveis municipals.  
  
Tema 15. El municipi. Òrgans unipersonals de govern. L'alcalde. Els tinents d'alcalde. Els regidors.  
Tema 16. Òrgans col·legiats de govern. L'Ajuntament ple. La Junta de Govern. Òrgans consultius i participatius. Les comissions informatives. Les juntes de districte.  
Tema 17. La funció pública. El personal al servei de l'administració local. Concepte i classes. Organització de la funció pública local. Adquisició i pèrdua de la condició de funcionari.  
Tema 18. La responsabilitat del personal al servei de les administracions públiques. Règim disciplinari i procediment sancionador dels funcionaris públics en general.  
  
  
Grup III: Policia Administrativa. Bans i Ordenances municipals  
  
Tema 19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat sancionadora. Procediment sancionador administratiu.  
  
Tema 20. Les competències municipals en matèria de protecció del medi ambient. Protecció civil. Autorització ambiental integrada. Llicències ambientals i comunicacions ambientals integrades.  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.  
Tema 22. Normes reguladores d'autotaxis i autoturismes. Documentació necessària d'aquests vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.  
  
Tema 23. L'activitat urbanística. Requisits. Competències municipals en matèria d'escolarització.  
  
  
Grup IV: Policia Local.  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.  
Tema 25. La policia local. Missions i objectius. Funcions. Policia administrativa i policia judicial.  
Tema 26. El binomi policia local-ciutadà. Principis bàsics i normes d'actuació. Suports ètics.  
Tema 27. Ordenament legislatiu de la policia local. Estructura orgànica i funcional. Règim estatutari. Drets i deures de les policies locals. Règim disciplinari dels funcionaris de policia local.  
  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El registre de policies locals.  
  
  
  
Grup V: Dret Penal.  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.   
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.  
Tema 34. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 35. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte.  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.  
  
  
Grup VI: Dret Processal.  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'Habeas Corpus.  
Tema 41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.  
Grup VII: Policia de trànsit i circulació.  
Tema 44. La Llei de Bases Sobre Trànsit, Circulació de Vehicles de Motor i Seguretat Viària. Text articulat de la Llei Sobre Trànsit, Circulació de Vehicles de Motor i Seguretat Viària. Les competències en matèria de trànsit i seguretat vial.  
Tema 45. Usuaris i conductors. Obres i activitats prohibides en matèria de trànsit i seguretat vial. Normes de circulació de vehicles. Altres normes de circulació. Senyalització.  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció Tècnica de Vehicles. Responsabilitat civil i l'assegurança obligatòria en els vehicles de motor.  
Tema 49. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.  
Tema 50. Els accidents de trànsit: concepte i consideracions prèvies. Les seues causes. Classes i fases.  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.  
Tema 52. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.  
  
  
Grup VIII: Psicologia.  
Tema 53. El comandament. Concepte. Funcions. L'exercici del comandament.  
Tema 54. Estils de comandament. Metodologies de comandament. L'eficàcia del comandament.  
Tema 55. La presa de decisions. Tipologies. El procés de presa de decisions. Factors que influïxen en la presa de decisions. Decisions en grup. Poder i autoritat.  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.  
  
Tema 57. Relació comandament-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
  
Tema 59. La comunicació amb superiors. Maneig de situacions difícils. Comunicació amb subordinats.  
Tema 60. Grups socials. Les masses. Minories ètniques i culturals. Models explicatius de la delinqüència.  
  
  
Grup IX: Matèries Locals.  
Tema 61. Terme municipal, situació geogràfica, clima, població i densitat demogràfica, infraestructures culturals, esportives i educatives de Santa Pola.  
Tema 62. Principals recursos culturals de Santa Pola: Història, llocs d'interés, rutes, monuments singulars, festes i tradicions, principals serveis i àrees urbanes.  
Tema 63. Guia de carrers del municipi, coneixement viari, places i parcs, urbanitzacions i partides. Nucli urbà, zones residencials i industrials. Partides rurals. Caràcters generals, camins, sendes, finques, platges, cales i altres. Comunicacions en relació a altres poblacions.  
Tema 64. Infraestructures i dependències administratives municipals: policia local, ajuntament, urbanisme, entre altres. Organització i distribució de competències municipals.  
Tema 65. Ordenances i reglaments municipals en matèria de policia, tinença d'animals de companyia i potencialment perillosos, platges, utilització privativa o aprofitament especial de terrenys o espais d'ús públic amb mercaderies, tanques, contenidors, etc., ocupació temporal de terrenys d'ús públic amb taules, cadires, tendals, etc., mercat ambulant i venda ambulant i neteja.  
Tema 66. I Pla per a la Igualtat d'oportunitats entre hòmens i dones de l'Ajuntament de Santa Pola.  
  
  
NOTA: El temari anterior s'ha d'entendre actualitzat, en allò que procedisca, a la Llei 39/2015, d'1 d'octubre, del Procediment Administratiu Comú de les Administracions Públiques i a la Llei 40/2015, d'1 d'octubre, de règim jurídic del sector públic.  
En el cas que algun tema dels integrats en el programa es vera afectat per alguna modificació, ampliació o derogació legislativa durant el transcurs de la mateixa, s'exigirà en tot cas la legislació vigent en el moment de la realització de les respectives proves.  
  
  
ANNEX IV  
Barems valoració de mèrits  
  
Barem per a la valoració dels mèrits en els concursos per a la provisió de places dels Cossos de la Policia Local, oferides per promoció interna, així com per qualsevol altre procediment en què el concurs de mèrits intervinga com a part integrant del procés de selecció.  
  
1. Titulació acadèmica i cursos de formació i perfeccionament: Fins a un màxim de 16,2 punts.  
1.1. Titulació acadèmica: Fins a un màxim de 7,2 punts.  
Es valoraran les titulacions acadèmiques acreditades pels concursants que siguen iguals o superiors a qui s'exigeix per a accedir a l'escala i categoria a què pertanguen. No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior:  
- Doctor/a en:  
- Dret, Psicologia, Criminologia, Pedagogia, Sociologia i Ciències Polítiques: 4 punts.  
- En altres matèries: 3 punts.  
- Llicenciat/a en:  
- Dret, Psicologia, Criminologia, Pedagogia, Sociologia: 2,50 punts.  
  
- En una altra matèria o equivalent: 2 punts.  
- Diplomat/a en:  
- Educació Social, Gestió i Administració Pública, Treball Social o Criminologia o tindre superat i degudament acreditat el primer cicle en Dret, Psicologia, Pedagogia, Sociologia o Ciències polítiques: 1,50 punts.  
- En una altra matèria o equivalent. 1 punt.  
Els Màsters impartits per la universitat, es valoraran a raó de 0,03 punts per mes complet.  
  
1.2. Cursos organitzats per l'IVASPE o Organismes anàlegs: Fins a un màxim de 6 punts.  
Per la realització de cursos organitzats per la direcció general competent per raó de la matèria policial, a través de l'IVASPE o homologats per aquest, s'ajustarà al següent barem. S'inclouran aquells cursos reconeguts per la Direcció General com homologats als efectes de baremació.  
  
Nombre d'hores Assistència Aprofitament  
De 20 a 50 0,2 0,4  
De 51 a 100 0,4 0,8  
De 101 a 150 0,6 1,2  
De 151 a 200 0,8 1,6  
De 201 a 250 1 2  
De més de 250 1,2 2,4  
  
Quan es tracte de cursos de duració inferior a la mínima avantdita, la puntuació d'aquests vindrà donada per la suma del còmput d'hores i/o assistència a aquestes, que haurà de realitzar el Tribunal qualificador. En el cas d'haver impartit hores com a professor/a en els cursos, es puntuaran amb el barem corresponent al certificat d'aprofitament i sense superar per aquest concepte el màxim de 3 punts.  
  
Els cursos organitzats i impartits per l'IVASPE, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre Cursos de Formació impartits per l'IVASPE (10.04.1995), així com els realitzats pel Ministeri de l'Interior o altres Ministeris o Conselleries relacionats amb la funció policial o organismes anàlegs, Escoles de Policia de les Corporacions Locals o de comunitats autònomes ambdós expressament reconegudes per l'IVASPE, es valoraran en tot cas amb la puntuació corresponent al Diploma d'assistència.  
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació, com a cursos amb diploma d'assistència. No seran puntuables si ja es van tindre en compte als efectes de titulació acadèmica per a promoció interna.  
1.3. Coneixement del valencià: Fins a un màxim de 3 punts.  
Acreditat per mitjà de Certificat Oficial de la Junta Qualificadora de Coneixements del Valencià. La valoració del coneixement del valencià s'efectuarà puntuant exclusivament el nivell més alt obtingut:  
  
Títol en Coneixements de Valencià: Nivell Oral: 0,75 punts  
Títol en Coneixements de Valencià: Nivell Elemental: 1 punt  
Títol en Coneixements de Valencià: Nivell Mitjà: 2 punts  
Títol en Coneixements de Valencià: Nivell Superior:3 punts  
  
2. Antiguitat i Grau personal: Fins a un màxim de 12,6 punts.  
2.1. Antiguitat: Fins a un màxim de 10,6 punts.  
Per cada mes complet de serveis en actiu en la mateixa escala i categoria de la Policia Local o superior: 0,055 punts.  
Per cada mes complet de serveis en actiu en cada una de les categories inferiors de la Policia Local: 0,045 punts.  
Per cada mes complet de serveis en actiu prestat en altres Forces i Cossos de Seguretat: 0,035 punts.  
Per cada mes complet de serveis en actiu prestat en qualsevol Administració Pública no valorats en els anteriors paràgrafs: 0,025 punts.  
  
A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en Administració Pública.  
2.2. Grau personal: Fins a un màxim de 2 punts.  
Per la possessió d'un determinat grau personal consolidat:  
Grau consolidat inferior al del lloc sol·licitat: 1 punt.  
Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
  
3. Mèrit específics: Fins a un màxim de 7,2 punts.  
3.1. Idiomes no Nacionals: Fins a un màxim de 2 punts.  
Coneixement d'un o més idiomes acreditats documentalment, per mitjà de certificació expedida per Facultat o Escola Oficial reconeguda: 1 punts per cada cicle acabat. La superació dels distints Cursos complets que conformen els estudis oficials de distintes Facultats o Escoles Oficials es valorarà a raó de 0,20 punts per curs complet.  
  
Acreditació de l'Escola Oficial d'Idiomes del coneixement d'idiomes oficials de qualsevol país de la Unió Europea: 0,2 punts per curs o el seu equivalent si tracta de cicles fins a un màxim d'1 punts. A aquests efectes es puntuarà el nivell més alt acreditat.  
3.2. Altres mèrits: Fins a un màxim de 3,2 punts.  
Es valoraran lliurement apreciats pel Tribunal qualificador els coneixements en administració i gestió de recursos humans i informàtica, títols de Socorrista Aquàtic, Primers auxilis, Curs de Submarinisme, Arts Marcials, Defensa Personal, felicitacions no justificades en expedients expressos, així com qualsevol activitat formativa que es presente en el concurs, i altres degudament acreditades i no valorades en els anteriors apartats, totes elles, fins a un màxim de 0,15 punts per mèrit acreditat.  
La intervenció com a ponent en conferències i seminaris relacionats amb l'activitat policial i reconeguda per l'IVASPE es valorarà fins a un màxim de 0,12 punts.  
Les publicacions relacionades amb l'activitat policial es valoraren fins a un màxim de 0,18 punts, per cada una d'elles.  
3.3. Premis, distincions i condecoracions: Fins a un màxim de 2 punts.  
Per estar en possessió de la Placa Col·lectiva al Mèrit Policial de la Generalitat Valenciana, 0,30 punts.  
Per estar en possessió de la Placa Individual al Mèrit Policial de la Generalitat Valenciana, 1 punts.  
Per estar en possessió de la Medalla al Mèrit Policial de la Generalitat Valenciana, 0,60 punts.  
Per ser objecte de felicitació o menció individual pel director general de la Conselleria competent en matèria de Policia Local, 0,60 punt per cada una d'elles.  
Per ser objecte de felicitació o menció col·lectiva pel director general de la Conselleria competent en matèria de Policia Local, 0,1 punts per cada una d'elles.  
Per condecoracions concedides, previ expedient al respecte, per altres Administracions Públiques com a reconeixement a la lloable, extraordinària i meritòria actuació policial a títol individual, 1 punts per cada una d'elles. Si la condecoració és concedida a títol col·lectiu la puntuació serà de 0,1 punts per a cada una d'elles.  
Per premis, distincions, felicitacions o mencions concedides, previ expedient respecte d'això, per altres Administracions Públiques com a reconeixement a la lloable, extraordinària i meritòria actuació policial a títol individual, 0,30 punts per cada un d'ells.  
  
4. Límits de puntuació:  
La puntuació màxima possible a obtindre per tots els apartats d'aquest barem serà, en conseqüència, 36 punts.  
  
  
ANNEX V  
Model instància sol·licitud  
  
Model d'instància per a sol·licitar formar part del procés selectiu d'inspector o inspectora de la policia local de l'Ajuntament de Santa Pola  
  
Dades del sol·licitant  
Cognoms i nom:  
DNI  
Telèfon:  
Domicili:  
Localitat:  
CP:  
Correu electrònic:  
Altres dades d'interés:  
  
EXPOSE:  
Que tenint coneixement de la convocatòria del procediment per a la selecció d'un inspector o inspectora de la policia local de l'Ajuntament de Santa Pola, pel torn de promoció interna, declare:  
- Que reunisc tots i cada un dels requisits exigits en la base segona de les bases que regeixen el procediment.  
- Que em compromet a prestar jurament o promesa.  
  
SOL·LICITE:  
Que, donant per presentada aquesta instància i realitzats els tràmits i comprovacions previs que estimen oportuns, se m'admeta en el mencionat procediment.  
Documents adjunts:  
- Justificant d'haver ingressat els drets d'examen.  
- Fotocòpia del DNI, en vigor.  
  
Per mitjà de la firma d'aquesta instància, l'interessat presta expressament el seu consentiment perquè l'Ajuntament de Santa Pola duga a terme les consultes o verificacions oportunes per mitjans electrònics en el Sistema de Verificació d'Identitat i Residència de l'Administració General de l'Estat. Les dades de caràcter personal contingudes en l'imprés podran ser inclosos en un fitxer per al seu tractament per l'Ajuntament de Santa Pola, com el seu titular responsable, en l'ús de les funcions pròpies que té atribuïdes i en l'àmbit de les seues competències. Així mateix, se li informa de la possibilitat d'exercir els drets d'accés, rectificació, cancel·lació i oposició, tot això de conformitat amb allò que disposa l'article 5 de la Llei orgànica 15/1999, de 13 de desembre, de protecció de dades de caràcter personal (BOE 298, 14.12.1999).  
  
  
Santa Pola, - de - de 20...  
  
Firma  
  
ALCALDESSA PRESIDENTA DE L'AJUNTAMENT DE SANTA POLA